11.ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΕΡΓΑΣΙΑΣ, ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ  ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ   Αριθ.Γ5α/οίκ. 872/208 της 8/25 Φεβρ. 1982  (ΦΕΚ Β΄ 85)  Στεγαστική αρωγή προς δικαιούχους θεομηνιόπληκτους που αποκτούν στέγη ή επισκευάζουν την οικία τους προ της δανειοδοτήσεώς τους. Έχοντας υπόψη: 1.Τις διατάξεις: α)Του άρθρ. 16 του Νόμ. 4467/65. β)Του Β.Δ. 460/65, όπως τροποποιήθηκε και συμπληρώθηκε μεταγενέστερα. γ)Του Ν.Δ. 1138/72. 2Την κοινή Υπουργική απόφαση αριθ. Δ4/9020/ 23.5.72 όπως τροποποιήθηκε και συμπληρώθηκε αργότερα. 3.Την σύμφωνη γνώμη του Συντονιστικού Συμβουλίου Στεγάσεως συνεδρίασή του αριθ. 113/ 15.9.81, αποφασίζουμε: 1.Τροποποιώντας την απόφαση αριθ. Δ4/9020/ 23.5.72 ορίζουμε όπως, οι υπαγόμενοι στα Προγράμματα αρμοδιότητας του Υπουργείου Κοιν. Υπηρεσιών δικαιούχοι στεγάσεως θεομηνιόπληκτοι που αποκτούν στέγη ή επισκευάζουν την πληγείσα οικία τους με δικά τους μέσα πριν από τη δανειοδότησή τους, λαμβάνουν το αντίστοιχο ύψος της στεγαστικής αρωγής που ισχύει κατά το χρόνο της δανειοδοτήσεώς τους. 2.Κατά τα λοιπά εξακολουθεί να ισχύει η παραπάνω απόφαση όπως τροποποιήθηκε και συμπληρώθηκε αργότερα. Η απόφαση αυτή να δημοσιευθεί στην Εφημερίδα της Κυβερνήσεως και η ισχύς της αρχίζει από τη δημοσίευσή της.   